Bâbinè' ḍâlem filsafat

Bhâbinè'an la aberri' dhurrun sè pentèng ḍâ' filsafat è sabâbhân jhâjhârbâ'ân disiplin rèya. Conto filsuf binè' è jâman kona è antarana Maitreyi (1000 SM), Gargi Vachaknavi (700 SM), Hipparchia ḍâri Maroneia (aktif 325 SM), bân Arete of Cyrene (aktif abad ke-5-4 SM). Pan-bârâmpan filsuf binè' ètarèma è Abad Partenga'an bân jâman modern, tapè taḍâ' sè maso' ka kanon Bârâ' kantos abad ke-20 bân ke-21, è bâkto pan-bârâmpan sombher molaè ngako filsuf akadhi Simone Weil, Susanne Langer, G.E.M. Anscombe, Hannah Arendt, bân Simone de Beauvoir ka ḍâlem kanon. 

Maskè bâbinè' la adhurrun ḍâlem filsafat è salanjhânga sajârâ, bâḍâ sè tembâng ḍâlem parobâ sè ta' paḍâ ḍâlem filsafat akademik. Sè ka'jiyâ èsebbabaghi bi' bias implisit ka bâbinè'. Bâbinè' kodhu mâtesse pan-apan palang è kennengan lakona, akadhi pelecehan seksual otabâ karjâna ta' èyemongè otabâ èkèco' bi' kè'-lakè'. Minoritas rasial bân etnis kèya korang mekkèlè ḍâlem biḍâng filsafat. Pan-bârâmpan organisasi, akadhi Minorities and Philosophy (MAP), American Philosophical Association, bân Women in Philosophy, ngopajhâ'aghi mateppa' katèmbângan parobâ è filsafat akademik.

Bâkto awwâl 1880-an, pan-bârâmpan perguruan tengghi è Inggris bân AS molaè narèma mahasiswa bâbinè', ngasèllaghi lebbi bânnya' akademisi babinè'. Namong, laporanDepartemen Pendidikan AS è 1990-an nonjhugaghi jhâ' sakonnè' bâbinè' sè nekkuni filsafat, bân filsafat sè tamaso' sala sèttong biḍâng humaniora kalabân proporsi parobâ sè mabe. Ḍâlem pan-bârâmpan studi, bâbinè' ghun 17% ḍâri dosen filsafat. Bâkto 2014, Inside Higher Education aghâmbâraghi filsafat anḍi' "... lanjhânga sajârâ misogini bân pelecehan seksual" Ḍâ' mahasiswa bân profesor bâbinè'. Jennifer Saul, profesor filsafat è University of Sehffield, nyata'aghi è 2025 jhâ' bâbinè' "... ngallèyaghi filsafat samarèna ngalamè pelecehan, serangan, bân pembalasan. 

È awwâl taon 1990-an, Canadian Philosophical Association nyataaghi jhâ' bâḍâ katembângan bân bias gender è ḍâlem filsafat akademik. È bulân Junè 2013, sèttong dosen sosiologi AS nyembutaghi jhâ' "ḍâri sakabbhi petteghân anyar è empa' jurnal filsafat bergengsi, pangarang binè' ghun 3,6 persen ḍâri total." Kabbhi editor Ensiklopedia Filsafat Stanford nyorot kakorangan representasi filsuf binè' bân ngodhuaghi editor bân pangarang kaangghuy mastèaghi jhâ' dhruun filsuf binè' ècatet. Metorot Eugene Sun Park, "filsafat èdominasi bi' orèng lake' bân orèng potè. Homogenitas panèka bâdâ è para' sadhâjâ aspek bân è sakabbhina tingkatan disiplin." Susan Price anguca' jhâ' "kanon pagghun èdominasi bi' kè'-lakè' potè—sèttong disiplin sè... ghi' noro'è mitos jhâ' jenius èkabâliaghi ḍâ' parobâ." Metorot Saul, filsafat, mènangka biḍâng humaniora sè palèng towa, kèya sè palèng èdominasi lalakè' (bân orèng potè). Sabântara biḍâng-biḍâng humaniora laènna la ḍâpa' otabâ semma' papadân parobâ, filsafat pagghun lebbi èdominasi lalakè', polè ḍâri matematika.

 Sombher